પોલીસે ૨૦૦ ના ટોળા સામે ફરિયાદ નોધેલ હોવાથી વધુ લોકોની ધરપકડની બીકે ભૂતિયા ગામના લોકો સગા સંબધીને ત્યાં ખેતરોમાં જઈને હિજરત કરી ગયા હતા. આ અંગેની જાણ જિલ્લા પ્રભારી મંત્રી રમણલાલ પાટકરને થતાં જિલ્લા પોલીસ વડા મયુર પાટીલ,પી.સી.બરંડા ,ભીખાભાઇ ડામોર વગેરે આગેવાનો ભૂતિયા ગામે પહોચ્યા હતા. અને એક કલાક સુધી ગામ લોકો સાથે ચર્ચા કરી પુન: વસવાટ કરે તે માટે સમજાવ્યા હતા. ભૂતિયા ગામમાં ૧૨ દિવસથી તંગદિલી ભર્યું વાતાવરણ સર્જાયું હતું. સાથોસાથ મંત્રીએ મતદારો ને કાયદો હાથ માં ન લેવા પણ સુચના આપી હતી. આ ઘટના અંગે મેઘરજ તાલુકા પંચાયતના સદસ્ય જયંતિભાઈ પરમારે મંત્રીને ધારદાર રજૂઆત કરી હતી. મંત્રીની હાજરીમાં ગામલોકોએ પુન:વસવાટ કરવાનો નિર્ણય લીધો હતો.